Viborger Samler, 1849-01-03
Efter Efterretninger fra Genua af 17de Decbr. indrykkede i Augsb. Allg, og Kølnische Zeitung, skulde Kong Carlo Alberto af Sardinien have resigneret til Fordeel for sin ældste Søn, Hertugen af Savoyen. – J Genua selv er Gjæringen stegen til den høieste Grad. Nordamerica. Postefterretninger fra New-York af 6te Decbr. meddele Præsident Polks Afskedsbudskab der tillige er et officielt Actstykke med Hensyn til Landets indre og udvortes Forhold. Handelstractater vare sluttede med flere americanske Magter, Neapel, Belgien, Hanover, Oldenburg og Mecklenburg-Schwerin. Jndførelsen af den republicanske Regjeringsform i Frankerig og den i Tydskland opvaagnende Stræben efter at omslutte alle tydske Stater med et Foreningsbaand, ere Begivenheder, som ere glædelige og velkomne for Fristaterne. Lykkes det de store og oplyste tydske Stater at forene Tydskland, til en Confoederation, der i mange Henseender har stor Liighed med den nordamericanske Union; lykkes det tillige Forbundsregjeringen at sikkre Borgerne i enhver Stat Enkeltregjeringer efter enhver Stats Beskaffenhed og med stadigt Hensyn til uindskrænket Handel og Handelsforbindelser indbyrdes, da vil en vigtig Æra tage sin Begyndelse i Menneskehedens Historie. Tydsklands Magt vil forøges og befæstes, og Frihedens, Fredens, Handelens, Civilisationens Sag fremmes overalt i Verden. De venskabelige Forhold til Mexico ere gjenoprettede. Præsidenten anbefaler at sælge Mineralterritorierne i det til Unionen afstaaede Ny-Mexico. Præsidenten befrygter ingenlunde, at den store Udvidelse af Fristaternes Gebeet skulde svække Statens Sikkerhed; han troer tvertimod, at enhver nye Stat vil give Unionen større Styrke og forøgede Garantier for Unionens Opretholdelse. Med Hensyn til Guldminerne i Californien anbefaler Præsidenten Kongressen at antage en Bill, der tilsigter Oprettelsen af en ny Mynt. Statsindtægterne i det nu endte Fiscalaar (fra 1ste Dec. 1847 indtil 1ste Dec. 1848) udgjorde 35,427,759 Dollars, Udgifterne derimod 42,811,070 Dollars, den offentlige Gjæld beløb sig til 65,278,450 Dollars, Man beregner det daglige Udbytte af Guldminerne i Californien til 60,000 Dollars. Hamb. Corresp. melder fra Newyork (den 7de Decbr.) at Tørsten efter Guld tiltager, og at Expeditioner rustes i flere Unionsstater for at afgaae til dette nye Eldorado i Vesten. De rige Guldaarer lokke Colonister til Californien, der om kort Tid snart vil overgaae Oregon og Nymexico i Rigdom og Befolkning. Stadfæstes hvad der meldes om Guldminerne i Californien, saa synke Guldminerne i Rusland, ganske tilbage i Ubetydelighed. De fleste Jndvaanere havde forladt Monterry og begave sig til Sacramento. Guld ertset strækker sig henved 150 engelske Mile i Længden, og det maa udgraves. Hele denne guldrige Egn er en Slette; der findes Stykker reent Guld af 2 Unzer og derover. Henved 4000 Hvide, Jndianerne ikke iberegnede, ere nu sysselsatte med at udgrave Guld og danne smaa Foreninger, der deele det Jndvundne imellem hverandre. Jøvrigt lader der sig Jntet med Bestemthed sige om Minernes Riigholdighed, da man hidtil kun med ufuldkomne Redskaber har arbeidet langs med Jordens Overflade, Efter en Skrivelse fra Monterey af 10de Septbr. havde man i een Maaned udgravet Guld til et Beløb af 2 Millioner Dollars, Washington Union paastaaer, at Overfladen i hiin Egn er ligesom bestrøet med Guld. Dette ligger deels paa den aabne Slette, deels i de dybe Afgrunde og funkler i Solens Straaler paa Bjergtop vene. Jngen Matros ved Kysten er at opdrive; Matrosen fortjener ved at udgrave Guld i Gjennemsnit 30 Dollars om Dagen. Det vil, trods disse Beretninger, maaskee befindes, at det nye Eldorado vil komme til at deele Skjebne med det gamle Eldorado i Sydamerica; begge høre formodentlig hjemme i Fablernes Rige.